கேள்வி: சாகர்யா மாகாணம் பற்றி விளக்கவும்.
பதில்: சாகர்யா (''Sakarya Province'', }} ) என்பது துருக்கியில் உள்ள ஒரு மாகாணமாகும். இது கருங்கடல் கடற்கரையில் அமைந்துள்ளது. மாகாணத்தில் பாயும் சாகர்யா ஆறு தன் பாசன வாய்கால்களால் மாகாணத்தில் உள்ள பண்ணைகளை செழிப்பாக்குகிறது. சாகர்யா மர்மாரா பிராந்தியத்தில் அமைந்துள்ளது. அதன் அருகிலுள்ள மாகாணங்களாக மேற்கில் கோகேலி, தெற்கே பிலெசிக், தென்கிழக்கில் போலு மாகாணம், கிழக்கே டோஸ் ஆகியன அமைந்துள்ளன. சாகர்யா மாகாணத்தின் தலைநகராக அடபசாரா உள்ளது. இந்த மாகாணம் கருங்கடலுக்கு அருகாமையில் இருப்பதால் காலநிலை கடல் சார்ந்ததாக இருக்கிறது. சாகர்யாவின் வழியா அங்காரா - இசுதான்புல் நெடுஞ்சாலை அமைந்துள்ளது. இது சாலை மற்றும் தொடருந்து பாதை ஆகிய இண்டின் வழியாகவும் இணைக்கப்பட்டுள்ளது. சாகர்யாவுக்கு இசுதான்புல் சபிஹா கோகீன் சர்வதேச விமான நிலையம் ஓரளவு அண்மையில் உள்ளதால், இந்த வானூர்தி நிலையமானது இந்த நகரம் வானூர்தி போக்குவரத்தை பயன்படு்திக்கொள்கிறது . சாகர்யாவின் தற்போதைய மேயர் ஜெக்கி டோகோக்லு ( ஏ.கே.பி ) ஆவார். * பரப்பளவு: 482,109.70 ஹெக்டேர் * மக்கள் தொகை: 917,373 (TUİK - 2013) * நகர வாகன எண் பலகையில் எண்: 54 துருக்கியின் விரைவான வளர்ச்சி மற்றும் மேம்பாட்டிற்கு காரணமான மிக முக்கியமான நகரங்களில் ஒன்றான சாகர்யா நகரம் அதன் இயற்கை அழகிகு மற்றும் கலாச்சார செழுமைக்கு தகுதியான கவனத்தையும் பெற்றுள்ளது. கடல், கடற்கரைகள், ஏரிகள், ஆறுகள், மலைப்பகுதிகள், வெந்நீரூற்றுகள் மற்றும் பாரம்பரிய ஒட்டோமான் வாழ்க்கை முறை கொண்ட மாவட்டங்களான தாரக்லே மற்றும் கெய்வ் ஆகியவற்றுடன், பைசாந்திய மற்றும் ஒட்டோமான் காலங்களிலிருந்து பெறப்பட்ட வரலாற்று நினைவுச்சின்னங்கள் ஆகியவற்றைக் கொண்ட நாட்டின் சொர்க்கம் போன்ற இடங்களில் இதுவும் ஒன்றாகும். துருக்கியர்கள் 13 ஆம் நூற்றாண்டில் சாகர்யா நகரத்தை கைப்பற்றினர். 18 மற்றும் 19 ஆம் நூற்றாண்டுகளில் காகேசியா மற்றும் பால்கன் நாடுகளில் இருந்து தீவிர குடியேற்றம் நடந்தது. கடைசியாக பாரிய குடியேற்றம் 1989 இல் நட்தது. வளரும் தொழில்கள் மற்றும் முக்கிய போக்குவரத்து பாதையின் இடையில் இருப்பதால், நகரம் இன்றும் உள்நாட்டு மக்களின் இடம்பெயர்வுகளைப் பெறுகிறது. மர்மாரா பிராந்தியத்தில் சாகர்யா குறிப்பிடத்தக்க மகாணமாக உள்ளது. சாகர்யா நகரம் கிழக்கில் டோஸ் நகரம், தென்கிழக்கில் போலு, தெற்கில் பிலெசிக், மேற்கில் கோகேலி மற்றும் வடக்கில் கருங்கடல் ஆகிய நகரங்களால் சூழப்பட்டுள்ளது. சாகர்யா நகரத்தில் 16 மாவட்டங்கள் உள்ளன. அவை அடபசாரே, அகியாஸ், அரிஃபியே, எரென்லர், ஃபெரிஸ்லி, கியேவ், ஹென்டெக், கராபிரீக், கராசு, கெய்னர்கா, கோகாலி, பாமுகோவா, சபங்கா, செர்டிவன், சாட்லே மற்றும் தாரக்லே போன்றவை ஆகும். படிமம்:Hanımeli_konağı.jpg படிமம்:Sakarya_Müzesi.jpg